বাহুবল উপজেলা বাংলাদেশের হবিগঞ্জ জেলার একটি প্রশাসনিক এলাকা।   অবস্থান ও আয়তন  এই উপজেলার উত্তরে নবীগঞ্জ উপজেলা, দক্ষিণে চুনারুঘাট উপজেলা,  পূর্বে মৌলভীবাজার জেলার শ্রীমঙ্গল উপজেলা, পশ্চিমে হবিগঞ্জ সদর উপজেলা।   ইতিহাস  প্রশাসন বাহুবল থানা গঠিত হয় ১৯২১ সালে। বর্তমানে এটি উপজেলা।   নামকরণ  জনশ্রুতি এবং প্রাচীন লোকদের নিকট থেকে প্রাপ্ত তথ্য ও বিভিন্ন সময়ে প্রকাশিত পত্র-পত্রিকা হতে জানা যায় প্রাচীনকালে কুদরত মাল নামক জনৈক পালোয়ান বাহুবল এলাকায় বাস করতেন। মৌলভীবাজার জেলার দক্ষিণ বাগ থেকে পালোয়ান এসেছিলেন কুদরত মালের সঙ্গে মল্ল যুদ্ধ করতে। দুই পালোয়ানের মধ্যে দীর্ঘক্ষণ মল্ল যুদ্ধের পর কুদরত মাল বিজয়ী হয়ে বীর দর্পে বলেছিলেন ‘‘বাহুকা বল দেখ বেটা’’। এ ঘটনাটি একটি প্রবাদ প্রবচনে প্রকাশ করা হয়েছে। ‘‘দক্ষিণ বাগ থেকে আইলো মাল মিরমিরাইয়া চায়, কুদরত মালের ঘুষি খাইয়া গড়াগড়ি যায়’’। কিংবদন্তীর মল্ল যুদ্ধে ‘‘দেখ বাহুকাবল’’ থেকে বাহুবল নাম হয়েছে বলে অনেকে মনে করেন।  আবার, শত বর্ষের প্রাচীন লোকদের মুখ থেকে শুনা যায়, এক কালে অত্র এলাকার লোকজন ছিল খুবই শক্তিশালী ও বীরযোদ্ধা। তখনকার কেউ কোনোরূপ ধারালো অস্ত্র ব্যবহার করত না বা ধারালো অস্ত্রের ব্যবহার ছিল না। মারামারিতে ৩/৪ হাত লম্বা বড় একটি বাঁশের টুকরাই লাঠি হিসাবে ব্যবহার করা হতো। সে বাঁশের লাঠি যার হাত থেকে পরে যেত বা ভেঙে যেত সে হত পরাজিত। তার উপর আর কেউ আঘাত করত না। এছাড়া পাহাড়ের হিংস্র বাঘের সঙ্গে অনেক সময় মানুষের হাতাহাতি যুদ্ধ হত। বাঘের হাত থেকে হরিণ ছিনিয়ে আনতেও লোকজন মোটেও ভয় পেত না। তাই এলাকার নির্ভীক মানুষের সাহসিকতা ও বীরত্বের পরিচয় হিসাবে ‘‘বাহুবল’’ নামের উদ্ভব হয়েছে বলেও ধারণা করা হয়।   মুক্তিযুদ্ধে বাহুবল  ভাদেশ্বর ইউনিয়নের ঢাকা সিলেট রোডের  পাশে প্রায় ৪০ ফুট পাহাড়ের উপরে  ফয়েজাবাদ হিল মুক্তিযুদ্ধের স্মৃতি সৌধ অবস্থিত।   প্রশাসনিক এলাকা  বাহুবল উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাহুবল থানার আওতাধীন।  ইউনিয়নসমূহ:  ১নং স্নানঘাট  ২নং পুটিজুরী  ৩নং সাতকাপন  ৪নং বাহুবল সদর  ৫নং লামাতাশী  ৬নং মীরপুর  ৭নং ভাদেশ্বর   ভৌগোলিক উপাত্ত    ভূপ্রকৃতি    মৃত্তিকা    নদ-নদী  জলাশয় কোরাংগী, খোয়াই ও বরাক নদী উল্লেখযোগ্য।   সাংস্কৃতিক বৈশিষ্ট্য    ভাষা  বাংলা, সিলেটি, হবিগঞ্জী আঞ্চলিক কথ্য ভাষা, এছাড়াও মনিপুরী নৃতাত্ত্বিক গোষ্ঠীর নিজস্ব বিষ্ণুপুরি মনিপুরী   উৎসব  ঈদুল ফিতর, ঈদুল আজহা, দুর্গাপূজা, পহেলা বৈশাখ, নবান্ন  খেলাধুলা  ফুটবল, ক্রিকেট, ব্যাডমিন্টন, হা-ডু-ডু, গাফলা, লুডু, কেরাম।  জনসংখ্যা ২০১১ সালের আদমশুমারী অনুযায়ী ১,৯৭,৯৯৭ জন; এর মধ্যে পুরুষ ৯৮,১০১ জন এবং মহিলা ৯৯,৮৯৬ জন। এ উপজেলায় খাসিয়া, টিপরা, মণিপুরি প্রভৃতি আদিবাসী জনগোষ্ঠীর বসবাস রয়েছে।   শিক্ষা  থাম্ব|alt=বাহুবল অনার্স কলেজ|বাহুবল অনার্স কলেজ  প্রতিষ্ঠান  সংখ্যা কলেজ  ২টি (উচ্চমাধ্যমিক), ২টি (অনার্স), ১ টি (সরকারি) উচ্চবিদ্যালয়  ১০টি মাদ্রাসা  ৪টি (দাখিল)কওমি মাদ্রাসা  ১০টি (দাওরায়ে হাদিস)  শিক্ষা প্রতিষ্ঠানের বিবরণ কলেজ  নাম  প্রতিষ্ঠার সন   অধক্ষ্য ঠিকানা   বাহুবল কলেজ  ২০০৩   মোহাম্মদ আব্দুর রব শাহিন বাহুবল আলিফ সোবহান চৌধুরী সরকারি কলেজ  ১৯৯৩  মাহবুবুর রহমান  মিরপুর  চা বাগান thumb|বাহুবল উপজেলার পুটিজুরীতে স্পা রিসোর্ট সড়কের পাশে একটি চা বাগান। (আগস্ট ২০১৯) বাংদেশের ১৫৩টি চা বাগানের মধ্যে বাহুবল উপজেলায় ৫ টি চা বাগান রয়েছে। এগুলো হচ্ছে রশিদপুর চা-বাগান, কেদারপুর চা বাগান, বৃন্দাবন চা বাগান, ফয়জাবাদ চা বাগান  ও আমতলী চা বাগান।   উল্লেখযোগ্য ব্যক্তি   কমান্ড্যান্ট মানিক চৌধুরী - রাজনীতিবিদ;  সৈয়দ মুজতবা আলী -সাহিত্যিক  সৈয়দ মুর্তজা আলী -জাতীয় ইতিহাসবিদ  আফজাল চৌধুরী - কবি ও শিক্ষাবিদ  আমাতুন কিবরিয়া কেয়া চৌধুরী - রাজনীতিবিদ।  তরফরত্ন সৈয়দ আবদুল্লাহ - ইতিহাসবিদ  হামজা চৌধুরী-ফুটবলার    বিবিধ    আরও দেখুন   হবিগঞ্জ জেলা;  সিলেট বিভাগ;  বাংলাদেশের উপজেলাসমূহ।   তথ্যসূত্র   বহিঃসংযোগ    বাহুবল উপজেলা - জাতীয় তথ্য বাতায়ন।  বিষয়শ্রেণী:বাহুবল উপজেলা বিষয়শ্রেণী:হবিগঞ্জ জেলার উপজেলা